stanford-oval/wikipedia huggingface dataset:
רמי ברוך
פרסים

1980 - הפרס הראשון בפסטיבל עכו על ההצגה "פונדק הרוחות" של נתן אלתרמן.
1984 - הפרס הראשון בפסטיבל עכו על משחקו ב"ריקודו של ג'ינג'יס כהן".
1994 - הפרס הראשון בתיאטרונטו על משחקו בהצגת היחיד "הנמר" לפי מחזה של דריו פו בבימוי עמי דיין.
1994 - פרס רוזנבלום לאמנויות הבמה (פרס מלגה) של עיריית תל אביב-יפו.
1998 - "פרס התיאטרון הישראלי" לשחקן בתפקיד משנה על משחקו במחזה "הזונה מאוהיו" מאת חנוך לוין.
2001 - פרס השחקן המצטיין על שם אבנר חזקיהו.
2008 - "פרס התיאטרון הישראלי" לשחקן השנה על משחקו בהצגה "הרטיטי את לבי" מאת חנוך לוין.
פרס על שם אברהם בן-יוסף - חמש פעמים.
2016 - פרס השחקן המצטיין בחג המחזמר על תפקידו במחזמר המקורי "סירות בודפשט".
2020 - פרס השחקן הטוב ביותר בפסטיבל התיאטרון בסין על תפקידו בהצגה "אשכבה" מאת חנוך לוין.
2022 - פרס מפעל חיים מטעם התיאטרון הקאמרי.
חיים אישיים

רמי ברוך נשוי לשחקנית אסתי קוסוביצקי, ולהם שני ילדים.
הערות שוליים

↑  "עוץ לי גוץ לי", באתר תיאטרון הקאמרי
↑  "גטו", באתר תיאטרון הקאמרי
↑  "בית ספר לנשים", באתר תיאטרון הקאמרי
↑  מאיה נחום שחל, "הרלבנטיות של חנוך לוין להיום היא טוטאלית ומבהילה", באתר כלכליסט, 11 באוגוסט 2024
↑  יוסי עוזרד, הגיגים שלא הבשילו, חדשות, 29 בדצמבר 1986
↑  "שעונים", באתר תיאטרון הקאמרי
↑  "משפט פולארד", באתר תיאטרון הקאמרי
↑  תומר ניר, ‏"יונתן פולארד" הגיע לכנסת. הח"כים יפעלו למענו, באתר "סרוגים", 1 באוגוסט 2011
↑  מרב יודילוביץ', רמי ברוך: "לא אופיע בקריית ארבע", באתר ynet, 11 בספטמבר 2011
↑  "הילכו שניים יחדיו", באתר תיאטרון הקאמרי
↑  "הנמר", באתר תיאטרון הקאמרי
| --- | --- |
בקרת זהויות :  NLI: 987007296975905171  GND: 1061652327  ISNI: 0000 0000 6826 162X  LCCN: n2018016526  VIAF: 97530487   WorldCat (עם VIAF): 97530487 
רמי ברוך עם רוזינה קמבוס ועזרא דגן בהצגה "בית ספר לנשים", 2012
רמי ברוך בתפקיד וייסקופ בהצגה "גטו", 2010
פאלון קרינגטון

| --- | --- |

פאלון קרינגטון, בגילומן של פמלה סו מרטין (משמאל) ואמה סאמס (מימין)
 תוכנית טלוויזיה:  שושלת (הסדרה המקורית) משפחת קולבי שושלת: המפגש שושלת (אתחול מחודש)
 הופעה ראשונה:  בסדרה המקורית: עונה 1, פרק 1: "נפט" באתחול המחודש: עונה 1, פרק, 1: "בקושי זיהיתי אותך"
 הופעה אחרונה:  בסדרה המקורית: עונה 9, פרק 22: "מלכוד 22" באתחול המחודש: עונה 5, פרק 22: "מלכוד 22"
 יוצרים:  ריצ'רד ואסתר שפירו
 גילום הדמות:  פמלה סו מרטין (1981-1984) אמה סאמס (1985-1991) אליזבת גיליס (2017-)
 מידע
 כינויים:  רנדל אדמס
 מין:  נקבה
 מקצוע:  מעצבת פנים מנהלת בית המלון "לה מיראז'" חברה במועצת המנהלים של "דנוור-קרינגטון"
 דמויות קשורות
 משפחה:  תומאס "טום" ואלן קרינגטון (סבים) בלייק ואלקסיס קרינגטון (הורים) בסדרה המקורית: אדם, סטיבן, אמנדה וקריסטינה קרינגטון (אחים) ג'ף קולבי (בעל) מיילס קולבי (גרוש) ל. ב. ולורן קולבי (ילדים) דני קרינגטון (אחיין) דומיניק דוורו, בן קרינגטון וקארס מורל (דודים) לזלי קרינגטון וג'קי דוורו (בנות דודים) באתחול המחודש: אדם קרינגטון (אח) סטיבן קרינגטון (אח למחצה) ליאם רידלי (בעל) לורן קרינגטון-רידלי (בת) ססיל קולבי ודומיניק דוורו (דודים) ג'ף ומוניקה קולבי (בני דודים)
פאלון קרינגטון (באנגלית: Fallon Carrington; מוכרת גם כפאלון קולבי בעקבות נישואיה) היא דמות בדיונית, שנוצרה על ידי הזוג ריצ'רד ואסתר שפירו ומופיעה באופרת הסבון "שושלת". את דמותה של פאלון גילמה במקור השחקנית פמלה סו מרטין מתחילת הסדרה בשנת 1981, ועד לסוף העונה הרביעית בשנת 1984. לאחר מכן, דמותה של פאלון לוהקה מחדש והחל משנת 1985 ועד למיני הסדרה "שושלת: המפגש" ששודרה בשנת 1991, דמותה של פאלון גולמה על ידי השחקנית אמה סאמס. באתחול המחודש של "The CW", דמותה של פאלון מגולמת על ידי אליזבת גיליס.
פאלון היא בתו של אייל הנפט בלייק קרינגטון ואשתו הראשונה, אלקסיס. בתחילת הסדרה, קשת העלילה הראשי של פאלון עסקה בעיקר בחוסר חיבתה כלפי אשתו החדשה של אביה, קריסטל, ובהתנצחויותיה איתה. בהמשך, קשתות העלילה בהם פאלון הייתה מעורבת כללו גם מספר רומנים, כשהעיקריים ביניהם הם נישואיה לג'ף קולבי ולאחיו למחצה ודודנו, מיילס קולבי, לאחר שאיבדה את זיכרונה.
בסדרה המקורית > אפיון

עם עליית הסדרה לשידור בשנת 1981, דמותה של פאלון הוצגה בתור יורשת נלהבת ואשת עסקים נבונה כמו אביה, בלייק קרינגטון. מכיוון שלא קיבלה מושב במועצת המנהלים של "דנוור-קרינגטון", פאלון בחרה במקום לנהוג בהפקרות מינית ולשכב עם מאהבים מרובים ובמקביל לענות את אשתו החדשה של אביה ואמה החורגת, קריסטל. דייוויד הופסטד תיאר את פאלון בגילומה של מרטין כ"כלבה מפונקת עם לשון ארסית, שכיף בעיניה היה לשכב עם הנהג של אביה". בשנת 1982, המגזין "פיפל" ערך כתבה על יחסיהם של פאלון וג'ף קולבי. מרטין ציינה ש"לפאלון יש מאהבים, אבל אין להם חשיבות בעיניה". המגזין גם תיאר את ג'ף כבעל "אוהב אך לא אהוב" עבור פאלון. באותה הכתבה, ג'יימס אמר על יחסיהם של ג'ף ופאלון ש"יש משיכה שמה בין שני אנשים שיודעים שהם לא מתאימים אחד לשנייה".
במגזין "סלייט" העיתונאי אלכס מר כתב על השינוי באפיון דמותה של פאלון:
לרעיון של פאלון כאשה מודרנית חנוקה לא היה מקום בסדרה אחרי שג'ואן קולינס הצטרפה לצוות. עם כניסתה של קולינס כגרושתו המרושעת והדו-פרצופית של בלייק, דמויות נשיות בעלות פוטנציאל רב-ניואנסי רודדו לכדי דיכוטומיה של מדונה/זונה: את יכולה להיות קריסטל (עדינה, רכת דיבור, טובה במהותה) או אלקסיס (זממנית, מינית, רעה במהותה).
עם ליהוקה לגילום הדמות, אמה סאמס אמרה שהיא "תמיד הולכת על ההיבט הסימפתי של הדמות". סאמס גם ציינה שהיא "לא הולכת לשבת במשך שעות לראות את פמלה סו על מנת שאוכל לשחזר את הביצועים שהיא נתנה, אני רוצה להתקבל כמו שאני". לדברי סאמס בשנת 1989, לפני העונה האחרונה של "שושלת", המפיק דייוויד פולסן שאל אותה מה היא רוצה לעשות עם פאלון:
אמרתי, "אני רוצה לעשות דברים הומוריסטיים יותר ולהיות קצת יותר מציאותית, לא להיות תמיד הקורבן." וזה מה שהוא עשה, השנה הותר לי להיות דמות אמיתית יותר.
בסדרה המקורית > ליהוק

הסדרה החלה את שידוריה בינואר 1981, כשפמלה סו מרטין גילמה את דמותה של פאלון. בשנת 2006, מרטין אמרה אמרה על פורסיית: "הוא באמת היה כמו אבא בשבילי, ביקשתי מג'ון להוליך אותי במעבר כשנישאתי בחיים האמיתיים, אבל הוא אמר, 'אני חושב שאולי כדאי שתשאלי את אבא שלך.' הייתי כל כך מחוברת אליו".
מרטין עזבה את הסדרה בסוף העונה הרביעית במאי 1984. על פי קו העלילה, פאלון המוטרדת נוטשת את ג'ף במהלך טקס הנישואין שלהם, ומאוחר יותר מתגלה שהיא מתה בהתרסקות מטוס מחוץ למסך. באותו זמן, המגזין "ניו יורק" ציטט את מרטין כשהיא כינתה את הטלוויזיה "מוגבלת". האתר "USA Today" דיווחה בשנת 2006 שמרטין "עזבה את שושלת ואת קריירת המשחק כשהרגישה שאפיון דמותה... צומצמה לכדי דמות 'הקורבן'". בשנת 2011 מרטין אמרה: "הפכתי למאוד מפורסמת באותה תקופה, וזה היה קצת לא נוח". המפיק אהרון ספלינג כתב באוטוביוגרפיה שלו בשנת 1996: "אחרי שלוש עונות, פמלה סו מרטין רצתה לעזוב את 'שושלת' ולהתחתן, ולא עמדנו בדרכה".
לאחר שמרטין עזבה את הסדרה, אמה סאמס לוהקה לדמותה של פאלון, וכך פאלון נהופיעה שוב בפרק הסיום של העונה החמישית באפריל 1985, כשמתגלה שהיא שרדה את ההתרסקות אך כעת סובלת מאמנזיה. בספרו, דייוויד הופסטד סיפר כי ליהוקה של סאמס הוצע על ידי בתו הצעירה, טורי, שהייתה מעריצה שלה לאחר שגילמה את הולי סקורפיון ב"ג'נרל הוספיטל" (אנ'). בהמשך, סאמס הופיעה בשמונה פרקים בעונתה השישית של הסדרה ולאחר מכן עברה לתפקיד ראשי בסדרת הספין-אוף, "משפחת קולבי". כדמות ראשית ב"משפחת קולבי", פאלון המשיכה לככב בתפקיד אורח ב"שושלת". לאחר ביטול סדרת הספין-אוף, פאלון שבה לככב בתפקיד ראשי בעונתה השמינית של "שושלת". לאחר שצפה בפרקים ישנים מהסדרה בזמן פיתוחה של העונה התשיעית, המפיק פולסן חש שסאמס אמנם יפה, אך גם "נוקשה". פולסון שקל לנסות להחזיר את מרטין, אבל רצה קודם לכן להיפגש לראשונה עם סאמס. בשנת 2008, פולסון אמר על סאמס:
[סאמס] נכנסה למשרדי ואמרתי, "אלוהים אדירים, זאת אישה צעירה ויפה, מקסימה, מבריקה, אינטליגנטית, מצחיקה, אבל שום דבר כזה לא מופיע על המסך". ... שאלתי אותה לסיבת הדבר, והיא אמרה שאין לה עם מה לעבוד, וחשבתי שהיא צודקת. חשבתי "אם אנחנו יכולים ללכוד את מי שאמה באמת, אז יש לנו דמות שאנשים יאהבו." אז עשיתי כמה שינויים בארון הבגדים שלה, הבאתי מאמן שייפטר מהמבטא שלה, והחלטתי לתת לה רומן שיקרקע את הדמות שלה... אז יצרנו את דמותו של [שוטר מניו יורק] בשם זורלי שבא לחקור את רציחתו של רוג'ר גריימס... זה הכניס בה מציאותיות שהקהל לא ראה... לא לקח הרבה זמן לפני שהיא התחילה לקבל דואר מעריצים. אנשים התחילו לאהוב אותה.
עם סיום הסדרה, פולסן סיפר לסאמס ההמומה על תוכניתו המקורית, ואמר, "אני כל כך שמחה שלא החלפתי אותה... אמה עבדה מצוין." בהמשך, סאמס שבה לגלם את דמותה של פאלון במיני הסדרה "שושלת: המפגש" ששודרה בשנת 1991.
במהלך עונתה התשיעית של הסדרה, שיין פיץ' גילמה את דמותה של פאלון כילדה צעירה.
בסדרה המקורית > עלילה > עוות 4–6

בעונה הרביעית, פאלון וג'ף נוסעים לבילינגס, מונטנה על מנת לחקור את עברו של אדם, ושומעים על מקרה שבו אדם ניסה להרעיל עובד באמצעות אדי צבע רעילים. במהלך הנסיעה, פאלון וג'ף שוכבים פעם נוספת. עם שובם לדנוור, פאלון חושפת את ממצאיה בפני בלייק, אך אדם מפליל בכך את אלקסיס. במשך, פאלון מתחילה לנהל קשר רומנטי עם איל ההון האירופאי, פיטר דה וילביס, והשניים מתארסים. בלייק, ג'ף, ואפילו אשתו החדשה של סטיבן, קלאודיה בלייזדייל, מזהירים אותה ממזגו החם של פיטר. כאשר אחד מסוסי המרוץ של בלייק "נחטף" עבור כופר, פאלון מגלה שפיטר ארגן את החטיפה על מנת לסחוט כסף מבלייק. נסערת ומבולבלת מבגידתו של פיטר, פאלון המדוכאת נפגעת בראשה במהלך תאונת דרכים והופכת למשותקת זמנית. יכולתה של פאלון ללכת חוזרת בפתאומיות לאחר שליטל בלייק נופל לתוך בריכת השחייה. אף על פי שיכולתה ללכת שבה, פאלון ממשיכה לסבול מכאבי ראש חזקים והתקפים מזדמנים. למרות זאת, פאלון וג'ף מחליטים להינשא מחדש, אך בערב נישואיהם, פאלון סובלת מכאב ראש חמור במיוחד. לאחר שהיא לא מופיעה בטקס, ג'ף הולך לחדרה ומוצא את שמלת חתונתה זרוקה בפינת החדר. מבעד לחלון, ג'ף רואה את מכוניתה של פאלון נוסעת במהירות אל תוך הלילה. במורד הדרך הגשומה, פאלון נבהלת בעודה עומדת להתנגש חזיתית במשאית מתקרבת לעברה.
בעונה החמישית, ג'ף מוצא את הריסותיה של מכוניתה של פאלון, אך לא מוצא שום סימן לנוכחותה. בחקירתו, ג'ף מוצא נהג משאית שנתן לה טרמפ לפורטלנד וממשיך לחפש אותה שם, בחשד שהיא נסעה עם פיטר. בהמשך ג 'ף מגלה שפיטר מת כאשר המטוס שלו התרסק, והחוקרים מספרים לו שנמצאו לצידו שרידי אישה שרופים קשות. ג'ף הולך לזהות את הגופה ומזהה את טבעת האירוסין שנתן לפאלון. שבור לב, ג'ף מתפרץ החוצה במהלך טקס האזכרה שלה. חודשים מאוחר יותר, פאלון, שכעת סובלת מאמנזיה, מופיעה בתחנת המשטרה בלוס אנג'לס, ומזדהה כרנדל אדמס. כשהיא מנסה נואשות ללמוד על זהותה, היא שואלת את השוטרים על דיווחי נעדרים ומבינה שאף אחד לא מחפש אותה. בסיום העונה, רנדל מחליטה לעזוב את לוס אנג'לס, לאחר שהיא מרגישה משיכה אל ההרים - אזור דנוור.
בעונה השישית, פאלון מבחינה בשמו של מיילס קולבי בעיתון ומרגישה ניצוץ מוכר. פאלון יוצרת קשר עם מיילס, פלייבוי חסר אחריות, ובן דודו של ג'ף. מיילס, שאינו מודע לזהותה של פאלון, מתאהב בה במהירות. בינתיים, בלייק, שסגר עסקה חדשה עם אביו של מיילס, ג'ייסון קולבי, מזמין את בני משפחת קולבי מקליפורניה לדנוור על מנת לחגוג את העסקה. כשהיא ומיילס מגיעים לאחוזת קרינגטון, פאלון מרגישה רגש פתאומי כלפי האחוזה ומתעקשת לעזוב מיד. השניים עוזבים את האחוזה, אך לא לפני שג'ף, שחשד מזה זמן רב שפאלון עודנה בחיים, רואה אותה בחצר. בסיום העונה, ג'ף נודר למצוא את פאלון ולא לתת לה להיעלם לו שוב.
בסדרה המקורית > עלילה > משפחת קולבי (1985-87)

מיילס ופאלון, עתה נשואים טריים, שבים אל אחוזת קולבי. באחוזה, פאלון פוגשת את ג'ף אך לא מזהה אותו. לאחר שג'ף מספר לבני משפחתו על זהותה האמיתית של פאלון, המשפחה מחליטה לא לספר לפאלון את זהותה האמיתית, ולאפשר לזיכורנה לחזור בכוחות עצמו, אך לעומתם ג'ף מנסה להשיב לה את זיכרונה ומציג לה את בנה הצעיר, ל. ב.. כשהיא רואה את עצמה באלבום תמונות, ול. ב. קורא לה "אמא", פאלון מבינה את זהותה האמיתית ומתעמתת עם מיילס, וג'ף ומבינה שהיא קרועה ברגשותיה בין מיילס לג'ף. מיילס, שמוטרד גם מאהבתו של אביו לאמו של ג'ף, יוצא מכליו ואונס את פאלון. בעקבות כך, פאלון בורחת לדנוור ומיילס הולך בעקבותיה ומבקש את סליחתה. פאלון ומיילס חותמים על גט, ולאחר מכן, פאלון וג'ף נישאים מחדש. בסיום העונה, פאלון מספרת לג'ף שהיא בהריון, אך נבהלת מהאפשרות שייתכן שהרתה לאחר שנאנסה על ידי מיילס.
ג'ף ופאלון מספרים למיילס על התינוק, ופאלון מודה בפני ג'ף שייתכן שמיילס הוא האב. בהמשך, מיילס מתחתן עם כתבת בשם צ'אנינג קרטר, שמאוימת מרגשותיו של מיילס כלפי פאלון. בהמשך, פאלון מזהירה את אחותה הצעירה, אמנדה, שמנהלת קשר רומנטי עם מאהבה לשעבר של פאלון, מייקל קולהיין, שלא ניתן לסמוך עליו. לאחר מכן, למיילס וג'ף נאבקים על נושא אבהותו האמיתית של תינוקה של פאלון, ובמהלך המאבק מיילס כמעט נהרג על בנפילה מהגג, ופאלון מאיימת להפיל את התינוק על מנת לסיים את היריבות בין ג'ף ומיילס. בהמשך, פאלון סובלת ממצב חירום רפואי וצ'אנינג מעכבת את הגשת העזרה בתקווה שפאלון תפיל את התינוק. לאחר עימות נוסף, צ'אנינג דוחפת את פאלון, שנופלת במורד המדרגות ולאחר מכן מולידה את בתה בלידה מוקדמת; לאחר בדיקת האבהות, מתגלה כי התינוקת שייכת לג'ף, ופאלון משלימה עם צ'אנינג ומנסה לעזור לה ביחסיה עם מיילס; ופאלון וג'ף מרגישים מאושרים סוף כל סוף. בסיום בסדרה, מכוניתה של פאלון משתתקת בפתאומיות בזמן שהיא נוהגת במורד כביש נטוש. כשהיא עוזבת את המכונית שלה, פאלון נחטפת על ידי עב"מ.
בסדרה המקורית > עלילה > עונות 8–9

בתחילת העונה השמינית, ג'ף מאתר את פאלון, כשהיא נמצאת הרחק ממכוניתה. כשהם שוב בדנוור, היא לבסוף מספרת לו על חטיפתה בידי עב"מ, אך ג'ף אינו מאמין לה, ונישואיהם השניים מתחילים לעלות על שרטון. יחסיהם של פאלון וג'ף שוב עומדים למבחן כשג'ף הופך למנהל מסע הקמפיין של בלייק לממשלת קולורדו. במקביל, ג'ף מתחיל להתקרב ללזלי קרינגטון, דודניתה של פאלון, וכשפאלון מגלה שהם שכבו, היא דורשת ממנו גט. בינתיים, בלייק ממנה את אדם, פאלון וסטיבן לנהל במשותף את "דנוור-קרינגטון" במהלך הקמפיין שלו, מה שמוביל למתיחות וחוסר הסכמה בין האחים. במהלך הקמפיין, בלייק נחשד במעורבות בעסקת נשק לא-חוקית, אך פאלון וסטיבן משיגים הוכחה לכך שהוא חף מפשע. במקביל, ג'ף מנהל בחשאי קשר רומנטי עם אשתו לשעבר של סטיבן, סאמי ג'ו קרינגטון, ומבקש ממנה להינשא לו, מה שמוביל את פאלון להתעמת איתו והשניים מנהלים סטוץ חד פעמי. לאחר מכן, סאמי ג'ו מגיעה עם שמפניה ולקבל את הצעת הנישואין של ג'ף, כשהיא לא מודעת לכך שפאלון מתחבאת בחדר השינה שלו.
בעונה התשיעית, ג'ף מחליט להמשיך בתוכניותיו להינשא לסאמי ג'ו, אך נמצא בקונפליט נוכח רגשותיו כלפי פאלון. בשלב מוקדם של העונה, גופה מתגלה באגם הנמצא בשטחה של נכס של משפחת קרינגטון, הגופה בת עשרות השנים מתגלה כגופתו של אחד ממאהביה של אלקסיס, רוג'ר גריימס. בהמשך, סאמי ג'ו מגלה על הסטוץ של ג'ף ופאלון והיא מתעמתת עם פאלון והשתיים נלחמות בבוץ, ובסופו של דבר השתיים מבינות שאף אחת מהן לא רוצה להיות עם ג'ף. פאלון מתחילה לנהל רומן עם ג'ון זורלי, בלש החוקר את המקרה של גריימס. הרומן שלה מעמיד אותה בקונפליקט מול בלייק, אך גם זה מול זה כשהם מבינים שהם מתקשים לסמוך זה על זו. במקביל, פאלון נזכרת כי כילדה, היא הרגה את גריימס כדי למנוע ממנו לתקוף את אלקסיס מחוסרת ההכרה וסבה, טום קרינגטון, הטמין את הגופה במכרה מתחת לאגם על מנת לחפות עליה. בסיום הסדרה, פאלון מגלה שאחותה למחצה, קריסטינה, מצאה כניסה אלטרנטיבית למכרה. השתיים נכנסות יחד ומוצאות את האוצר הנאצי שסבן הטמין שם, אך בנו של רוג'ר עוקב אחריהן ולוכד את השתיים במערה בתוך המכרה.
בסדרה המקורית > עלילה > שושלת: המפגש (1991)

שלוש שנים לאחר אירועי הסדרה, פאלון הצליחה להיחלץ מהמכרה וכעת היא חיה בקליפורניה עם יחד עם מיילס. עם זאת, פאלון מחליטה לחזור לדנוור ולעזור לאביה לגבור על הקונסורציום החתרני. לאחר שניצחו את הקונסורציום, פאלון מבינה שהיא עדיין מאוהבת בג'ף והשניים מתאחדים.
בסדרה המקורית > ביקורות

המגזין "פיפל" שיבח את סאמס כתחליף מוצלח למרטין ב-1985, אך לעומת המגזין, בשנת 2004, דייוויד הופסטד כינה אותה "הליהוק מחדש. הכי. גרוע" והאשים בעיקר בכך את המפיקים ולא את סאמס. כתבה שפורסמה ב"הוליווד ריפורטר" בשנת 1985 מתחה ביקורת על הליהוק המחודש, ודובר התוכנית אמר ל"רדבוק", "אנשים הסתייגו מהעובדה שאמה לא נראית כמו פמלה סו, אבל היוצרים אמרו, 'תקשיבו, זה לא מה שרצינו לעשות, היינו זקוקים למישהי שתוכל ללכוד את רוח הדמות'". הופסטד ציין ש"סאמס מעולם לא התמקמה בתפקיד, ויכלה רק לעשות את המיטב ביותר שביכולתה בסיטואציה הגרועה הזאת, בזמן שדמותה קיבלה קווי עלילה מגוחכים זה אחר זה."
באתחול המחודש

בספטמבר 2016, "The CW" הכריזה על הפקת פיילוט לאתחול מחודש עבור "שושלת", השחקנית אליזבת גיליס לוהקה לדמותה של פאלון בפברואר 2017. כמו בסדרה המקורית, גם באתחול המחודש, פאלון פוגשת – ומיד מתעבת – את אשתו החדשה של אביה, קריסטל, העובדת שלו לשעבר. האתחול המחודש גם חושף את שמה המלא של הדמות כפאלון מורל קרינגטון.
באתחול המחודש > אפיון

המפיק ג'וש שוורץ אמר על דמותה של פאלון:
גם כאשר אתה צופה בסדרה המקורית, פאלון הוא דמות שמרגישה כאילו היא יכולה להתקיים בשנת 2017. היא פשוט קופצת מהמסך, ויכולה להביס את קריסטל, שבסדרה המקורית, הייתה טהורה והמרכז המוסרי של הסדרה. עם קריסטל החדשה הזאת, מצא חן בעינינו הרעיון שלא לתת לה להיות טהורה לחלוטין ולהעלות כמה שאלות על עברה, ולעורר את המתים - מה שעושה אותה ליותר מפחידה. זה באמת אפשר לנו להעמיק אל תוך היריבות הזאת בין פאלון לקריסטל.
הכתבת אלכסנדרה ג'ייקובס מ"ניו יורק טיימס" ציינה שבסדרה החדשה "פאלון שודרגה מנשמה אבודה, הנכנסת ויוצאת מהמיטות ומטפסת על עצים... לאשת עסקים שאפתנית, שעדיין שוכבת עם הנהג אבל כעת נמצאת בלב העסקים." גיליס אמרה: "אני לא משחקת את אלקסיס, אבל פאלון ירשה הרבה מקולניות שלה... היא הרבה פחות פסיבית ממה שפמלה סו מרטין הייתה – היה לה אופי נינוח. לא הייתי אומרת שהפלאפון שלי רגוע, לטוב ולרע, אני חושבת שיש לה הרבה במה לנעוץ את השיניים". גילס אמרה, "רציתי להביא את הדבר שלי לתוכה, אני חושבת שהיא מתלהבת מתמיד". בעודה קוראת לפאלון "בעלת רצון-ברזל" ו"שאפתנית", גיליס הוסיפה מאוחר יותר, "היא כוח של הטבע... פאלון תלך רחוק ככל שהיא צריכה ללכת על מנת לקבל בדיוק את מה שהיא רוצה. היא הבת של אביה, אז היא מניפולטורית, אבל אני מאמינה שיש לה מצפון". לקראת העונה השנייה, המפיקה בפועל, סאלי פטריק, אמרה: "פמלה סו מרטין הייתה פנטסטית בסדרה המקורית, ותמיד אהבתי את הדמות שלה, אבל באותו הזמן לא היה שם הרבה. היא הייתה מופקרת, הילדה של אבא, ועושה צרות מוחלטת, אבל באמת נהנינו להוסיף שכבות לדמות בעונה הראשונה שלנו, ובעונה הזאת, במיוחד, היא נעשתה יותר מורכבת ופגומה, והדבק של המשפחה."
באתחול המחודש > ביקורות

ג'יימס פוניבוזיק מ"ניו יורק טיימס" כתב ש"גיליס לוכדת את המסך כפאלון התאוותנית והשאפתנית". דארן פרניך מ"אנטרטיינמנט ויקלי" ציין כי" אליזבת גיליס משדרת את שאפתנותה הטורפת של [ג'ואן] קולינס ואת השרבוט המלכותי של לייטון מיסטר".
מרדכי מקלף

ויליאם אדוארד ריילי (משמאל) ומרדכי מקלף בדיוני הסכם שביתת הנשק בין לבנון וישראל בנקורה, מרץ 1949
דוד בן-גוריון בארוחת ערב בבה"ד 4, שבה התקיים טקס חילופי התפקיד בין הרמטכ"ל היוצא מקלף לבין הנכנס, דיין, דצמבר 1953
שלט הנצחה לזכרו של מרדכי מקלף בכביש 227, סמוך לצומת עין חצבה (תמונה נוספת)
מרדכי מקלף (19 בינואר 1920, כ"ח בטבת תר"פ – 22 בפברואר 1978, ט"ו באדר א' תשל"ח) היה הרמטכ"ל השלישי של צה"ל, בשנים 1952–1953.
ביוגרפיה > ילדות ונעורים

נולד במושבה מוצא, בנם של אריה לייב מקלף ובתיה חיה לבית צימירינסקי. במאורעות תרפ"ט התנפלו תושבי הכפר הערבי הסמוך, קאלוניה, על בית משפחת מקלף, שהיה בין הבתים הקיצוניים ביישוב, ורצחו את רוב בני המשפחה. מרדכי מקלף הוא אחד הניצולים היחידים מטֶבח זה, כאשר הצליח לקפוץ מן הקומה השנייה במהלך הטֶבח (מלבדו, נמלטו גם אחיו חיים, שנלחם בפורעים ונדקר על ידם, ואחותו חנה). בין הרוצחים היה הרועה שהעסיקה המשפחה, וכן שוטר היישוב שהיה היחיד באזור שהחזיק נשק חם. הרצח זעזע את היישוב העברי, והיה בין האירועים הזכורים ממאורעות תרפ"ט. לאחר מכן גדל אצל קרובי משפחה בירושלים ובחיפה. הוא למד בבית הספר תחכמוני בירושלים וסיים את לימודיו התיכוניים ב-1938 בבית הספר הריאלי בחיפה.
ביוגרפיה > ראשית הקריירה הצבאית

מרדכי מקלף היה פעיל מימי נעוריו בארגון ההגנה.
לאחר שנת לימודי הנדסה בטכניון הצטרף לפלגות הלילה המיוחדות של וינגייט. לאחר פרוץ מלחמת העולם השנייה, ב5/1/1940, התגייס לצבא הבריטי, קיבל את המספר האישי 15661/Pal והצטרף ל מתנדבי היישוב בבאפס. לאחר שירות קצר יצא לקורס קצינים. הוא מונה למפקד פלוגה בגדוד ה-2 של הבריגדה היהודית במערכה על נהר הסניו, בצפון איטליה. הוא השתחרר מהצבא בדרגת מייג'ור (רב-סרן). למשך זמן מסוים שהה באירופה ועסק בענייני עלייה ב' ורכש. לאחר מכן שב לארץ ישראל, התיישב בפרדס חנה והשתלב שוב במנגנון "ההגנה" כמפקד גדוד חי"ש בחיפה.
ביוגרפיה > מלחמת העצמאות

בפרוץ מלחמת העצמאות נלחם במסגרת חטיבת כרמלי, בתחילה כקצין מבצעים, לאחר מכן כמפקד גדוד 22 ומסוף מאי 1948, כמפקד החטיבה. במסגרות אלו השתתף בקרבות באזור חיפה, עכו, והגליל. לאחר מכן תכנן והשתתף במבצע חירם, במסגרתו שוחרר הגליל כולו.
ביוגרפיה > אחרי המלחמה

עם סיום המלחמה עמד בראש משלחת ישראל לשיחות עם לבנון ועם סוריה. לאחר מכן, בנובמבר 1949, מונה לסגן הרמטכ"ל וראש אג"ם. במסגרת תפקידו ארגן יחד עם הרמטכ"ל יגאל ידין את צבא הקבע והקים את מערך המילואים. כמו כן הכין את צה"ל לקראת עימות צבאי עתידי (נקרא אז "הסיבוב השני"). בינואר 1952 יצא מקלף עם משפחתו ללימודי מנהל בבריטניה כהכנה לפרישה מצה"ל. הוא שב לארץ באוגוסט אותה שנה.
ביוגרפיה > רמטכ"ל

לאחר התפטרותו של ידין מתפקידו, הציע שר הביטחון, דוד בן-גוריון, למקלף לקבל עליו את התפקיד. מקלף הסכים להצעה, אך התנה את הסכמתו בכך שכהונתו תמשך שנה אחת בלבד. בן-גוריון קיבל את התנאי, וב-7 בדצמבר 1952 היה מקלף לרמטכ"ל השלישי של צה"ל, והוא בן 32 שנים וכ-11 חודשים בלבד. מקלף הוא הרמטכ"ל השני הצעיר ביותר, אחרי קודמו יגאל ידין, שהיה צעיר ממנו בשלושה חודשים בעת כניסתו לתפקיד.
מקלף, גם בלחצו של משרד הביטחון, פעל להיפטר משירותים לא צבאיים שהיו בידי צה"ל. צמצום התקנים של צבא הקבע, שלמעשה היה תנאי לכניסתו של מקלף לתפקידו, חייב קיצוצים במיוחד במצבת האזרחים שהועסקו על ידי צה"ל, שמספרם היה כמה אלפים. מקלף פעל להעברתם של שירותים שונים, כגון מאפיות, מכבסות ובית החולים תל-השומר שהופעלו בידי אזרחים עובדי צה"ל, מרשות הצבא.
מתקופת כהונתו כרמטכ"ל זכורה במיוחד תופעת הפידאיון. במסגרת המלחמה בתופעה זו הורה מקלף לרב-סרן אריאל שרון להקים יחידת קומנדו מיוחדת שתפגע בבסיסי הפידאיון, ותמגר את התופעה. שרון הקים את יחידה 101, אשר פעלה במהלך שנת 1953, עד לאיחודה עם חטיבת הצנחנים.
ב-7 בדצמבר 1953 פרש מתפקידו כרמטכ"ל, לאחר שנה בתפקיד, כפי שהתנה בעת שקיבל עליו את התפקיד.
ביוגרפיה > לאחר הפרישה מצה"ל

לאחר פרישתו מצה"ל, מונה מקלף למנהל בחברת החשמל, שהולאמה באותה תקופה. בסוף 1954 הוא צורף להנהלה המצומצמת של מועצת המנהלים של החברה ויועד על ידי רוטנברג להיות מנכ"ל החברה. אולם ניסיונו להפסיק את הנוהג של מתן חשמל חינם לעובדים הוביל אותו אל מחוץ לחברה ובאפריל 1955 הוא מונה למנכ"ל מפעלי ים המלח. בתפקיד זה כיהן עד 1968 ועשה רבות לפיתוח המפעלים והאזור. לאחר מכן שימש כמנכ"ל המועצה לשיווק פרי הדר ומנכ"ל כימיקלים לישראל.
מרדכי מקלף נפטר בשנת 1978 בגרמניה מהתקף לב, ונטמן בחלקה הצבאית בבית העלמין קריית שאול.
חיים אישיים

מקלף היה נשוי לאורה לבית פפר (נפטרה ב-2007), ולהם בת, עידית, ובן, אמיר. עידית נשאה לידין מור, ואמיר נישא לאורנה כהן.
נכדו של בן דודו הוא ח"כ אורי מקלב.[דרוש מקור]
הנצחתו

על שמו נקרא מחנה מפקדת השלישות הראשית ומנהל הסגל של צה"ל, ברמת גן (מחנה מקלף), וכן רחובות בכמה ערים בישראל ביניהן חיפה, באר שבע, חולון, רעננה, מודיעין ובית שמש.
החברה הממשלתית למדליות ולמטבעות הנפיקה מדליות כסף וארד ועליהן דיוקנו של מקלף. בשנת 1981 נקראה ספינה ישראלית על שמו. הספינה הוצאה משימוש ונגרטה בשנת 1987. במפעלי ים המלח נקרא על שמו מפעל ליצור אשלג בגיבוש קר.
לקריאה נוספת

עמוס גורן, מרדכי מקלף, הוצאת עם עובד, 2002
גיא אביעד, הרמטכ"לים - ראשי המטה הכללי של צה"ל בשנים 1948–1963, הוצאת מודן, 2021
הערות שוליים

↑  מרדכי מקלף, פרקים בחייו של הרמטכ"ל השלישי, עמוס גורן הוצאת עם עובד
↑  עיתון המועצה האזורית הערבה התיכונה, גיליון 44, עמ' 6–7, נובמבר 2011
↑  רב-אלוף מקלף נכנס לתפקידו כרמטכ"ל, הארץ, 8 בדצמבר 1952, המשך
↑  השנויים במטה הצבא, חרות, 3 בדצמבר 1953
↑  מקלף סירב לקבל לידו ניהול הרכבות, מעריב, 2 בפברואר 1954
↑  שר הפיתוח בתחנות החשמל בת"א, הצופה, 29 באוגוסט 1954
↑  נבחרה מועצת המנהלים של חברת החשמל לא"י, הצופה, 22 בדצמבר 1954
א. רוטנברג נבחר מנהל כללי של חברת החשמל, דבר, 30 בדצמבר 1954
↑  יובל אליצור, מתח גבוה בחברת החשמל, מעריב, 7 בפברואר 1958
↑  מקלף מנהל ים המלח, הצופה, 4 באפריל 1955
↑  הלווית מרדכי מקלף ביום ו' בקרית שאול, דבר, 23 בפברואר 1978; המשך
↑  הוחל בהרצת מפעל אשלג חדש בים המלח ע"ש מקלף, דבר, 8 ביולי 1981
| ראשי אגף המטה הכללי (אג"ם) ואגף המבצעים (אמ"ץ) |
| --- | --- | --- |
| ראשי אג"ם | יגאל ידין • מרדכי מקלף • משה דיין • יוסף אבידר • מאיר עמית • חיים לסקוב • צבי צור • מאיר זורע • יצחק רבין • חיים בר-לב • עזר ויצמן • דוד אלעזר • ישראל טל • רחבעם זאבי • יצחק חופי • הרצל שפיר • יקותיאל אדם • רפאל איתן • משה לוי • דוד עברי • דן שומרון • אמיר דרורי • אהוד ברק • אמנון ליפקין-שחק • מתן וילנאי • שאול מופז • עוזי דיין |  |
| ראשי אמ"ץ | דני חלוץ • גיורא איילנד • דן הראל • ישראל זיו • גדי איזנקוט • טל רוסו • יעקב אייש • יואב הר אבן • ניצן אלון • אהרון חליוה • עודד בסיוק |  |
| התנדבות היישוב לצבא הבריטי במלחמת העולם השנייה |
| --- | --- | --- |
| כללי | התנדבות היישוב לצבא הבריטי • היישוב במלחמת העולם השנייה • הבריגדה היהודית • לוי בנימין - מפקד הבריגדה • הפלמ"ח • צנחני היישוב • מתנדבי היישוב לצי המלכותי הבריטי • שבויי היישוב במלחמת העולם השנייה • הרבנים הצבאיים • אות ההתנדבות |  |
| היחידות | פלוגת ההובלה 462 • פלוגת הנדסה 745 ("סולל בונה") • מתנדבי היישוב בחיל החפרים  •  מתנדבי היישוב בבאפס • הרגימנט הארץ-ישראלי • חיל העזר לנשים • פלוגת מובילי המים 148 • יחידת הקומנדו 51 • קבוצת החקירה המיוחדת |  |
| אתרים | פיוג'י • טרוויזיו • בריזיגלה • המערכה על נהר סניו • בית הקברות הצבאי ברוונה |  |
| אישים | משה שרת • יוסף אלמוגי • יצחק בן-אהרן • מרדכי מקלף • עזר ויצמן • חיים הרצוג • אהרן רמז • חיים לסקוב • מאיר זורע • שלמה שמיר |  |
ראו גם פורטל היישוב
| --- | --- |
בקרת זהויות :  NLI: 987007462308805171  BnF: cb15540473v (data)  GND: 128358084  ISNI: 0000 0000 6680 7668  LCCN: nr2003025636  VIAF: 18273822   WorldCat (עם VIAF): 18273822
פוארטו ריקו במשחקים האולימפיים לנוער

פוארטו ריקו משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא השתתפה לראשונה במשחקי החורף האולימפיים לנוער באולימפיאדת הנוער קאנגוואן (2024). לאורך השנים צברו ספורטאי הנוער מפוארטו ריקו ארבעה מדליות, מהן מדליית זהב יחידה.